《八景歌 其四》
宋代·赵汝燧

云拥黄昏朔风急，长空杳杳水拍拍。六花舞白遍三湘，失却寒拍翠千尺。

片琼屑玉响群林，芦丛萧瑟声更清。冻月开奁俄吐晴，银宫一色上下明。

嗟此何景兮江天暮雪，丹青欲尽不可得。

作者简介：（1172—1246）名或作汝燧。宋宗室，居袁州，字明翁，号野谷。宁宗嘉泰二年进士。主东阳县簿，迁湖南刑司狱干官，改知临川县。监镇江府榷货务，年课羡三十万。迁知郴州。历湖南宪漕，以刑部郎官召对，再差知温州。博记工文，尤长于诗，为江湖派诗人。有《野谷诗稿》。